एम्पियर
एम्पीयर वह स्थिर धारा है, जिसे यदि दो असीमित लम्बाई के समानांतर चालकों में रखा जाये, जिनका नगण्य अनुप्रस्थ क्षेत्रफ़ल हो और निर्वात में एक मीटर की दूरी पर स्थित हों; तो इन चालकों में 2×10 न्यूटन प्रति मीटर का बल उत्पन्न करे। एम्पीयर SI मूल इकाई है, जैसे कि मीटर, कैल्विन, सैकण्ड, मोल, कैण्डेला और किलोग्राम। इसको विद्युत आवेश की मत्रा के सन्दर्भ के बिना ही परिभाशःइत किया गया है। आवेश की इकाई कूलम्ब वह व्युत्पन्न इकाई है। इसकी परिभाषा अनुसार, वह आवेश की मात्रा, जो कि एक एम्पीयर धारा द्वारा एक सैकण्ड में विस्थापित किया गया हो।
विद्युत घंटी
विद्युत घंटी (electric bell) धातु की बनी घंटी होती है जिसपर विद्युतचुम्बक की क्रिया द्वारा बार-बार एक 'हथौड़ा' प्रहार करता है। इसकी कुण्डली (क्वायल) में जब धारा प्रवाहित होती है तो यह एक ध्वनि उत्पन्न करती है। घरों की घंटीयाँ, अग्नि चेतावनी देने वाली घंटियाँ, चोर-चेतावनी की घंटियाँ, विद्यालयों की घंटी आदि में विद्युत घंटी का प्रयोग किया जाता रहा है किन्तु अब इसके स्थान पर एलेक्ट्रानिक बजर या बीपर भी उपयोग किये जाने लगे हैं।